3.7. Pikseliser
| 3. Sløringsfiltra |

### 3.7. Pikseliser

#### 3.7.1. Oversyn

Figur 17.22. Eksempel på bruk av filteret «Pikseliser»

Originalbiletet

«Pikseliser» brukt

Filteret «Pikseliser» omformar biletet til store fargeblokker noko liknande slike som vert brukte på fjernsyn for å kamuflera ansiktet til folk som ikkje skal gjenkjennast. Denne effekten er nærare forklart i [BACH04] som «Abraham Lincoln Effekt».

#### 3.7.2. Slik slår du på filteret

Du har tilgang til dette filteret frå hovudmenyen under Filter → Sløring → Pikseliser ….

#### 3.7.3. Innstillingar

Figur 17.23. Innstillingane for filteret «Pikseliser«

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Form

  Du kan velja mellom tre former: rombe, rund og kvadratisk (standard). Formene rombe og rund vert synlege berre viss du senkar Storleiksforholdet X/Y til omkring 0,6 (rombe) eller 0,5 (rund).

Blokkbreidde, Blokkhøgd

  Her bestemmer du breidda og høgda på blokkene i pikslar.

  Normalt er breidd og høgd lenkja saman, vist med lenkjesymbolet ved sida av innskrivingsboksen. Du kan fjerna lenkinga ved å klikka på lenkjesymbolet.

Storleiksforhold X, Storleiksforhold Y

  Vassrett og loddrett storleiksforhold (0,000-1,000) til ein piksel inne i ei blokk. Standardverdien er 1,000. Talet på blokker er heile tida det same. Viss du endrar forholdet, vert storleiken på blokka endra. Dei manglande pikslane vert erstatta med bakgrunnsfargen.

Forskyving X, Forskyving Y

  Vassrett og loddrett forskyving av formene i pikslar inne i ei blokk.

Bakgrunnsfarge

  Standard bakgrunn er den som vert vist i verktøykassa. Du kan endra dette ved å klikka på fargekjelda, noko som opnar eit fargeveljarvindauge eller plukka ein farge med fargehentaren til høgre.

  Merk at du kan endra bakgrunnsfargen til å vera meir eller mindre gjennomsiktig ved å endra alfaverdien i dialogvindauget for å velja farge. Dette kan føra til interessante effektar viss laget du arbeider på har ein alfakanal.

3.6. Mediansløring |  | 3.8. Selektiv gaussisk sløring

Report a bug in GIMP Report a documentation error