8.2. Fargebalanse
| 8. Menyen «Fargar» |

### 8.2. Fargebalanse

Verktøyet for fargebalanse endrar fargebalansen i det gjeldande utvalet eller laget. Endringane er ikkje drastiske. Dette verktøyet er eigna for å korrigera dominerande fargar i digitale bilete.

| Notat
Denne kommandoen verkar ikkje på bilete i gråtoner. Dersom biletet er i gråtoner er kommandoen kopla ut.

#### 8.2.1. Slik slår du på verktøyet

Frå hovudmenyen: Fargar → Fargebalanse ….

#### 8.2.2. Innstillingar

Figur 16.128. Innstillingar for fargeballanse

Forval

  «Forval» er ein felles eigenskap for fleire fargekommandoar. Du finn nærare forklaring i Del 8.1.1, «Felles eigenskapar for fargar».

Vel området som skal justerast

  Vel du ei av desse innstillingane, vert fargeområda som kan endrast med glidebrytarane eller innskrivingsboksane avgrensa for skuggar (mørke pikslar), mellomtonepikslar (medium pikslar) og høglyspikslar (lysaste pikslane).

Juster fargenivåa

  Glidebrytarane og områda for dei tre RGB-fargane til komplementærfargane deira (CMY). Null svarar til den gjeldande nivåverdien i det opphavlege biletet. Du kan endra pikselfargen anten mot raudt eller cyanblått, grønt eller magentaraudt, blått eller gult.

Tilbakestill området

  Denne knappen set fargeverdiane tilbake til null (dei opphavlege verdiane).

Behald lysverdi

  Dette alternativet sikrar at lysstyrken til det gjeldande laget eller utvalet ikkje vert endra. Verdien av dei lysaste pikslane vert ikkje endra.

Blandeinnstillingar, Førehandsvising, Flett samman filter, Delt vising

  Dette er felles eigenskapar forklarte i Del 8.1.1, «Felles eigenskapar for fargar».

8. Menyen «Fargar» |  | 8.3. Fargetemperatur

Report a bug in GIMP Report a documentation error