2. Felles eigenskapar
| Kapittel 17. Filter |

## 2. Felles eigenskapar

Dei fleste filtra er GEGL-filter. GEGL er biblioteket med biletprosessar brukte av GIMP. Desse filtra har mange innstillingar felles, nokre av dei vert viste berre i spesielle omstende.

Figur 17.1. Felles innstillingar for GEGL-filtra

Når eit utval er det gjeldande

(Merk at Styrke ikkje er eit felles alternativ, men eit val i filteret Støyreduksjon).

Når det gjeldande laget har alfakanal og ingen utval er i bruk

(Merk at Styrke ikkje er eit felles alternativ, men eit val i filteret Støyreduksjon).

Forval

  Filterforvala svarar til verktøyforvala ved at du kan lagra favorittinnstillingane dine og seinare henta dei tilbake når du treng dei. Dei består av:

  - Ei nedtrekkslistesom viser det gjeldande forvalet og gjev deg høve til å velja eit anna.

  - Eit ikon for å lagra den gjeldande innstillinga som eit namngjeve forval.

  - Eit ikon som opnar ein meny med val for å importera forval frå ei fil, eksportera det gjeldande forvalet til ei fil og handsama forvala.

Inngangstype

  | Notat
  Nedtrekkslista for inngangstypar er synleg berre når eit utval er i bruk.

  - Bruk utvalet som inngang: Viss dette valet er merkt, vil filteret bruka berre pikslar inne i utvalet som inngang for filteret.

  - Bruk heile laget som inngang: Viss det er merkt av for denne, vert heile laget brukt som inngang for filteret. Utgangen vil påverka berre utvalet. Laget utføre utvalet vert uendra.

Klipping

  | Notat
  Nedtrekkslista for klipping er synleg berre når det gjeldande laget har ein alfakanal og ingen utval er i bruk.

  Denne innstillinga bestemmer kva som skal gjerast når resultatet av filteret vert større enn det opphavlege laget.

  - Juster: Storleiken på laget vert endra automatisk når det er nødvendig. Dette er standard.

  - Klipp: Resultatet vert klipt til laggrensene.

Blandeinnstillingar

  Når du utvidar dette valet ved å klikka på +, kan du velja blande-modusen og dekkevna som skal nyttast når filteret er i bruk. Desse verkar på same måten som blandeinnstillingane for Modus.

Førehandsvising

  Når dette valet er slått på (standard), vert endringar i filterinnstillingane synlege direkte på lerretet. Dei vert ikkje brukte på biletet før du trykkjer OK-knappen.

Filtera for å fletta saman

  I utgangspunktet er GEGL-filtra brukt ikkje-destruktive som lageffektar, noko som betyr at dei seinare kan verta endra. Du kan slå på dette valet om du ønskjer å bruka dette filteret straks på sjølve laget.

  Alternativet vert hugsa, så du treng berre å endra det éin gong viss du heile tida ønskjer å bruka filtera destruktivt.

Delt vising

  Når dette valet er brukt, vert biletet delt i to delar. Den venstre delen viser resultatet av filteret, medan den høgre delen viser biletet utan at filteret er brukt.

  | Notat
  Du kan klikka og dra delelinja for å flytta ho. Trykk Ctrl-tasten for å gjera linja vassrett eller for å setja ho tilbake til loddrett.

Kapittel 17. Filter |  | 3. Sløringsfiltra

Report a bug in GIMP Report a documentation error