8.3. Fargetemperatur
| 8. Menyen «Fargar» |

### 8.3. Fargetemperatur

#### 8.3.1. Oversyn

Figur 16.129. Verknaden av filteret «Fargetemperatur»

Det opphavlege bilete med ein fargetemperatur stipulert til 5.000K

Endra bilete med fargetemperaturen sett til 6.500K

Filteret for fargetemperatur vert brukt for å justera fargetemperaturen for ei lyskjelde i Kelvingrader. Det kan brukast for å korrigera blåstikk i bilete, men også (i nokre tilfelle) for å korrigera raudstikk i bilete teke i lampelys med kameraet sett til dagslys.

Du kan også bruka det til å laga interessante kreative effektar.

| Notat
Denne kommandoen verkar ikkje på bilete i gråtoner. Dersom biletet er i gråtoner er kommandoen kopla ut.

#### 8.3.2. Slik slår du på filteret

Du har tilgang til dette filteret på hovudmenyen via Fargar → Fargetemperatur ….

#### 8.3.3. Innstillingar

Figur 16.130. Innstillingane for filteret «Fargetemperatur»

Forval

  «Forval» er ein felles eigenskap for fleire fargekommandoar. Du finn nærare forklaring i Del 8.1.1, «Felles eigenskapar for fargar».

Den opphavlege temperaturen

  Dette er den estimerte fargetemperaturen i Kelvingrader i det opphavlege biletet. Du kan endra denne fordi det er ikkje sikkert at denne informasjonen er korrekt (anten du har målt han eller ei). I tillegg er det ofte brukt mange lyskjelder i eit bilete, som eit vindauge eller ein utfyllingsblits. Du kan likevel ofte få interessante effektar ved å endra fargetemperaturen.

Ønskt temperatur

  Dette er den ønskte temperaturen i Kelvingrader.

Blandeinnstillingar, Førehandsvising, Flett samman filter, Delt vising

  Dette er felles eigenskapar forklarte i Del 8.1.1, «Felles eigenskapar for fargar».

| Tips
Både den opphavlege og den ønskte temperaturen kan setjast frå forvala. Trykk på knappen til høgre for vala for å få tilgang til menyen for forvala.

8.2. Fargebalanse |  | 8.4. Kulør-kroma

Report a bug in GIMP Report a documentation error