6.11. Konverter til fargeprofil
| 6. Menyen «Bilete» |

### 6.11. Konverter til fargeprofil

Med Konverter til fargeprofil kan du konvertere eit bilete frå den gjeldande ICC-profilen til ein annan ICC-profil.

#### 6.11.1. Slå på kommandoen

Du har tilgang til denne kommandoen på hovudmenyen via Bilete → Fargestyring → Konverter til fargeprofil.

#### 6.11.2. Bruksnotat for kommandoen

I eit program som brukar ICC-profilar, slik GIMP gjer det, vil det til kvart bilete vera ein ICC-profil som mellom anna fortel fargehandteringssystemet (i GIMP Little CMS) kva fargemodell som skal brukast når biletet vert sendt til skjermen.

Av og til kan det vera nødvendig å omforma eit bilete frå den opphavlege ICC-profilen til ein anna ICC-profil. Nokre eksempel:

1. Du ønskjer å konvertere biletet frå ein fargemodell til GIMP sin innebygde sRGB-fargemodell.

2. Du ønskjer å konvertere biletet frå ein fargemodell til ein skrivarprofil før du sender biletet til trykking.

3. Den brukte fargemodellen er feil i høve til redigeringsprogrammet du brukar.

#### 6.11.3. Eit eksempel med skjermbilete som viser korleis du kan bruka Konverter til fargeprofil

Lat oss seia at du har gjort ferdig eit bilete med GIMP sin innebygde sRGB-fargeprofil og ønskjer å konvertere ein utflata kopi til ein skrivarprofil før du skriv det ut. Skjermbileta nedanfor viser korleis du gjer dette:

1. Vel Bilete → Fargehandsaming → Konverter til fargeprofil … for å opna dialogvindauget Konverter til ICC fargeprofil:

2. Under Gjeldande fargeprofil er ein omtale av den gjeldande fargeprofilen, i dette tilfellet den innebygde GIMP-profilen sRGB. Klikk på symbolet ved sida av omtalen av den gjeldande profilen for å visa innhaldet i dei ulike fanenen som følgjer med den brukte ICC-profilen.

   Ved å trykkja på ikonet ved sida av Profildetaljar vert innhaldet av dei ulike informasjonsfanene i ICC-profilen vist. Det er denne profilen du vel som biletet skal konverterast til. Før du har vald ein ny profil, vil profilen i feltet Konverter til vera ein innebygd GIMP sRGB-profil.

3. Mellom Konverter til og Profildetaljarfinn du ein nedtrekksmeny du kan bruka for å finna ein ny profil. Når dy trykkjer på nedtrekkslista kjem det opp ei liste over tidlegare brukte profilar (viss nokon). Viss du ikkje finn den ønskte profilen i lista, trykk Vel fargeprofil frå disk … nedst i nedtrekkslista.

4. Trykkjer du på Vel fargeprofil frå disk … kjem dialogvindauget Vel målprofilen opp slik at du kan leita deg gjenom lagringsmedia etter den ønskte profilen. Vindauget har tre område:

   1. Feltet til venstre viser mappestrukturen for lagringsmedia.

   2. Området i midten viser ei liste over tidlegare brukte profilar, dersom det er nokre.

   3. Klikkar du på ein av dei tidlegare brukte profilane, vert informasjon om denne profilen vist i området til høgre.

   Sidan den ønskte profilen er vist i lista over tidlegare brukte profilar, kan du merkja profilen direkte i lista og trykkja på knappen Opna. Som vist i det neste skjermbiletet, kan han også veljast ved å finna fram til plasseringa av profilen på harddisken.

   | Notat
   «Målprofilen» er profilen du vil byte til. «Kjeldeprofilen» er den ICC-profilen som opphavleg er brukt i bilete.

5. Som du kan sjå av skjermbiletet nedanfor, kan du bruka det venstre og det midtre området av dialogvindauget Vel målprofil for å finna den ønskte ICC-profilen. Når du markerer profilen, vert den innebygde informasjonen om han vist i det høgre området. Trykk på knappen Opna for å velja «målprofilen».

6. Når du trykkjer på knappen Opna vert dialogvindauget Konverter til ICC fargeprofil opna igjen slik at du får ein ny sjanse til anten å godta valet eller finna ein ny profil:

7. Når du er sikker på at du vil bruka den valde profilen, er det tid for å velja korleis konverteringa skal gjerast:

   Før konverteringa vert gjennomført, har du to val:

   1. Vel i nedtrekksmenyen Fargetilpassing korleis fargetilpassinga skal gjerast. Du kan velja mellom tilpassingane:

      - Perseptuell

      - Relativt kolorimetrisk

      - Metting

      - Absolutt kolorimetrisk

   2. Bestem om du vil bruka svartpunktkompensering:

      - Kryss av framføre boksen Svartpunktkompensering for å bruka svartpunktkompensering.

      - Vil du ikkje bruka svartpunktkompensering, fjern avmerkinga framføre Svartpunktkompensering.

8. Trykk på knappen Konverter når du har sett dei innstillingane du ønskjer å bruka for konverteringa. Biletet vert då konvertert til den valde målprofilen, i det gjeldande eksempelet ein RGB-skrivarprofil:

   Figur 16.63. Eksempel på fargesamanlikning etter tildeling av ein profil

   Før konvertering til utskriftsprofil.

   Etter konvertering til utskriftsprofil.

6.10. Set fargeprofil |  | 6.12. Fjern fargeprofil

Report a bug in GIMP Report a documentation error