4.10. Å skilja eit motiv frå bakgrunnen
| 4. Mykje brukte handlingar |

### 4.10. Å skilja eit motiv frå bakgrunnen

Figur 3.28. Motiv med bakgrunn

Av og til kan ein ha bruk for å skilja eit motiv ut frå bakgrunnen. Det kan vera for å ha motivet på ein einsfarga bakgrunn, gjera bakgrunnen gjennomsiktig slik at motivet kan leggjast over andre bakgrunnar, eller av heilt andre årsakar. For å gjere dette, kan ein bruke eit eller fleire av dei mange utvalsverktøya i GIMP for å laga eit utval rundt motivet. Dette er ikkje ei enkel oppgåve, og det er avgjerande å velja rett verktøy. Du har fleire verktøy som kan gjera dette:

- «Frihandsutvalet» vert brukt til å teikna eit omriss på frihand eller for å laga rette linjer. Frihandsutvalet passar best når motivet som skal skiljast ut har ei nokså enkel form. Du finn meir om dette i Del 2.4, «Frihandsutvalet (Lassoverktøyet)»

  Figur 3.29. Verktøyet frihandsutval i verktøykassen

- Med «Sakseverktøyet» kan du velja ut eit omriss på frihand og bruka kantgjenkjenningsalgoritmer for å tilpassa ramma rundt objektet betre. Bruk dette når motivet er komplekst, men distinkt nok mot bakgrunnen. Les meir om dette verktøyet her: Del 2.8, «Sakseverktøyet»

  Figur 3.30. Verktøyet «Den intelligente saksa»

- «Forgrunnsutvalet» vert brukt for å markera kva som skal vera «forgrunn» og kva som skal vera «bakgrunn» og lagar skiljet mellom desse automatisk. Sjå meir om dette i Del 2.5, «Forgrunnsutval»

  Figur 3.31. Forgrunnsutvalet i verktøykassen

#### 4.10.1. Når du har merkt objektet ditt

Når du endeleg har fått utvalet slik det skal vera, brukar du Utval → Inverter. I staden for at motivet er vald, vert no bakgrunnen vald:

- Å gjera bakgrunnen einsfarga:

  Klikk på merket for forgrunnsfargen (den øvre av dei to overlappande fargefirkantane) i verktøykassen og vel ønskt farge. Bruk deretter Del 3.4, «Bøttefyll» for å bytta ut bakgrunnen med denne fargen.

  Figur 3.32. Resultat av å leggja til ein einsfarga fargebakgrunn

- Å laga farga motiv på svart/kvit bakgrunn:

  Gå inn på menyvalet Fargar → Mindre metning og prøv deg fram til det beste resultatet ved å bruke dialogvindauget som dukkar opp. Trykk på OK-knappen når du er ferdig.

  Figur 3.33. Resultatet av å avmetta bakgrunnen

4.9. Å rotera biletet |  | Kapittel 4. Kva du kan gjera når du står fast

Report a bug in GIMP Report a documentation error