14.3. Fraktalutforskaren
| 14. Teiknefiltra |

### 14.3. Fraktalutforskaren

#### 14.3.1. Oversyn

Figur 17.335. Eksempel på bruk av filteret

Eksempel på bruk av «Fraktalutforskaren»

Dette filteret vert brukt for å laga fraktalar og fleirfarga bilete på grensa til kaos. I dette filteret kan du henta eksempel som lett kan endrast frå ei samling. I motsetnad til filteretIFS-fraktal, som kan redigera fraktalane nøyaktig, er dette filteret enklare i bruk. (Fraktalar er geometriske figurar som vert laga ut frå kompliserte matematiske likningar. Resultatet kan minna om krystalliseringsmønster eller levande planter).

#### 14.3.2. Opna fraktalutforskaren

Du finn dette filteret i hovudmenyen under Filter → Teikningar → Fraktalar → Fraktalutforskar ….

#### 14.3.3. Innstillingar

Figur 17.336. Innstillingane for filteret «Fraktalutforskaren» (Filter)

Vindauget til fraktalutforskaren er delt i to hovuddelar med førehandsvisinga og nokre knappar til venstre, og til høgre hovudinnstillingane i ulike faner: Parameterar, Fargar og Fraktalar.

##### 14.3.3.1. Førehandsvising

Førehandsvising i sanntid

  Dersom datamaskinen din arbeider svært sakte, kan du fjerna markeringa for Førehandsvising i sanntid og i staden trykkja Teikna på nytt når du ønskjer å sjå resultatet.

  Ved å klikka og dra med musepeikaren på førehandsvisinga, kan du laga eit rektangel som avgrensar det området som forstørrings- og forminskings-knappane verkar på.

Forstørring og forminsking

  Med desse knappane kan du forstørra og forminska førehandsvisinga. Knappen Angra tek deg tilbake til det førre stadiumet medan Gjenta angrar den siste angringa.

##### 14.3.3.2. Parameterane

Denne fana inneheld ein del innstillingar som vert brukte i utrekninga av fraktalen, og kva fraktaltype som skal brukast.

Fraktalparameterane

  Dei ulike parameterane for spreiing, repetisjon og aspekt vert sette ved hjelp av glidebrytarar.

  Venstre, Høgre, Topp, Botn

    Her bestemmer du maksimums- og minimumsgrensene for spreiinga på fraktalen vassrett (X) og/eller loddrett (Y). Verdiane går frå -3,0 til 3,0.

  Gjentakingar

    Her bestemmer du fraktalrepetisjonen i detalj. Verdiane går frå 0,0 til 1 000,0.

  CX, CY

    Desse to glidebrytarane vert brukte for å bestemma aspektet (utbreiinga) for fraktalen vassrett (X) og loddrett (Y). Desse parameterane verkar ikkje på fraktalar av typen Mandelbrot og Sierpinkski.

  Opna, Nullstill, Lagra

    Med desse tre knappane kan du lagra arbeidet med alle parameterane, opna ein tildlegare lagra fraktal eller gå tlbake til slik han var før alle endringane.

Fraktaltype

  Her kan du velja kva for fraktaltype du skal laga. Du kan velja mellom Mandelbrot, Julia, Barnsley 1, 2 eller 3, Spider, Man 'o'war, Lambda eller Sierpinski.

##### 14.3.3.3. Fargar

Figur 17.337. Innstillingane for filteret «Fraktalutforskaren» (Fargar)

I denne fana finn du innstillingane som bestemmer fargane i fraktalen.

Talet på fargar

Talet på fargar

  Denne glidebrytaren og innskrivingsboksane nedanfor vert brukte for å bestemma kor mange fargar fraktalen skal innehalda, frå 2 til 8192. Nedst i vindauget kan du sjå den valde paletten. Eigentleg er dette ein fargeovergang mellom fraktalfargane. Du kan endra fargane med innstillingane for Fargedekning og Fargefunksjon. Fargane i fraktalen vert berre bestemt i denne fana, og er uavhengige av fargane i originalbiletet. Du kan endåtil bruka eit kvitt bilete som utgangspunkt.

Bruk loglog utglatting

  Dersom dette alternativet er markert, vert bandeffekten glatta ut.

  Figur 17.338. Eksempel på loglog-utglatting

Fargedekning

Raudstrekk, Grønstrekk, Blåstrekk

  Med desse glidebrytarane kan du på ein skala frå 0,0 til 1,0 bestemme fargemengda for kvar av fargekanalane.

Fargefunksjon

Du kan her bestemma korleis fargane for kvar av fargekanalane Raud, Grøn og Blå skal behandlast. Vala er:

Sinus

  Fargane vert modulerte etter ein sinusfunksjon.

Kosinus

  Fargetettleiken vert modulerte etter ein kosinusfunksjon.

Ingen

  Fargtettleiken vil variera lineært.

Inversjon

  Gjer at funksjonsverdiane vert inverterte.

Fargemodus

Her bestemmer du kvar fargeverdiane skal hentast frå.

Som spesifisert ovanfor

  Fargeverdiane vert henta frå innstillingane i Fargedekning.

Legg den gjeldande fargeovergangen til i det ferdige biletet

  Fargane vert henta frå den gjeldande fargeovergangen. Du kan velja ein ny fargeovergang ved å klikka på knappen som viser den gjeldande fargeovergangen.

##### 14.3.3.4. Fraktalar

Figur 17.339. «Fraktalutforskaren»

I denne fana finn du ei lang liste over ferdigdefinerte fraktalar. Du kan bruka desse som dei er, eller du kan gjera dine eigne forandringar. Vel ønskt fraktal ved å klikka på han eller ved å klikka på namnet og deretter på Bruk.

Dersom du har lagra dine eigne fraktalar, kan du trykkja knappen Oppfrisk for å oppdatera lista (sjå fana parameterar). Du kan fjerna ein fraktal frå lista ved å trykkja på knappen Slett.

14.2. Flamme |  | 14.4. IFS-Fraktal

Report a bug in GIMP Report a documentation error