8.2. DoG kantfinning
| 8. Filteret «Finn kantar» |

### 8.2. DoG kantfinning

#### 8.2.1. Oversyn

Figur 17.164. Eksempel på bruk av filteret «DoG kantfinning»

Det opphavlege biletet

Filteret «DoG kantfinning» brukt med radius 1 = 1,000 og radius 2 = 0,100.

Dette filteret finn kantane ved å bruka algoritmen som er kalla «Gaussiske skilnadar» som verkar ved å utføra to Gaussiske sløringar på biletet med ulik sløringsradius og deretter trekkja dei frå kvarandre for å få resultatet. Algoritmane bak dette filteret vert mykje brukt innan forsking på kunstig syn, og kanskje også for biologisk syn i og med at dei arbeidar svært raskt men likevel sikkert. Dei viktigaste innstillingane er sløringsradius for dei to køyringane. Desse er det lettast å setja ved å sjå på førehandsvisinga. Eit lite tips på vegen likevel: auke i den minste radiusen vil som oftast gje tjukkare kant, medan redusering av den største radiusen har ein tendens til å auka terskelen for at noko skal verta oppfatta som ein kant. Som oftast vil du få det beste resultatet når radius 2 er mindre enn radius 1, men ingenting hindrar deg i å gjere det omvendt. Dette kan til og med gje eit betre resultat når du har lyse figurar på mørk bakgrunn.

#### 8.2.2. Slik slår du på filteret

Du finn dette filteret i hovudmenyen under Filter → Finn kantar → DoG kantfinning ….

#### 8.2.3. Innstillingar

Figur 17.165. Innstillingane for filteret «DoG kantfinning»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Radius 1, Radius 2

  Radius 1 og Radius 2 er sløringsradius for dei to gaussiske sløringene. Viss du ønskjer å laga noko som liknar på ei skisse, vil som oftast «Radius 2» mindre enn «Radius 1» gje den beste løysinga.

8. Filteret «Finn kantar» |  | 8.3. Kantar

Report a bug in GIMP Report a documentation error