14.24. Kretskort
| 14. Teiknefiltra |

### 14.24. Kretskort

#### 14.24.1. Oversyn

Figur 17.389. Eksempel på bruk av filteret

Filteret «Kretskort» brukt.

Filteret kretskort fyller det valde området eller alfakanalen med eit mønster som kan likna det du finn på kretskorta («printbretta») inne i elektronisk utsyr. Resultatet kan ofte forbetrast ved å leggja eit fargeovergangslag over mønsterlaget.

| Tips
Effekten ser ut til å verta best på ulikeforma utval, truleg på grunn av avgrensingar i formlane som vert brukte for å laga labyrinten.

Dersom biletet er indeksert, er denne menyoppføringa gråa ut og utilgjengeleg.

| Notat
Filteret lagar eit gråtonebilete i RGB-modus. Resultatbiletet er uavhengig av originalbiletet.

#### 14.24.2. Slik slår du på filteret

Du finn dette filteret i hovudmenyen under Filter → Teikningar → Kretskort ….

#### 14.24.3. Innstillingar

Figur 17.390. Innstillingane for filteret «Kretskort»

Maskestorleik

  Denne innstillinga vert brukt til å setja verdien for filteret oljemaling i pikslar frå 3 til 50. Større verdiar gjer strekane meir utydelege. Normalverdien er 17.

Startverdi

  Startverdien er ein verdi frå 1 til 3 000 000 som vert brukt for å laga eit tilfeldig frø. Normalverdien er 3.

Ingen bakgrunn (berre for delte lag)

  Er denne avmerka, vert mørke område av teikninga gjennomsiktige slik at bakgrunnsbiletet er synleg gjennom desse hola. Valet Del laga må vere avkryssa for at denne funksjonen skal verke. Valet er normalt ikkje avmerka.

Behald utvalet

  Viss det finst eit gjeldande utval når dette skriptet vert kalla opp, kan du behalda utvalet og dei marsjerande maura med dette alternativet. Dette er også normalinnstillinga.

Del laga

  Viss dette alternativet ikkje er merkt, vert den genererte teksturen teikna på det gjeldande laget. Når dette alternativet er slått på (som er standard), legg skriptet til eit lag som det vert teikna på.

#### 14.24.4. Slik lagar du kretskorteffekten

Denne effekten vert laga gjennom følgjande steg:

1. Filteret køyrer først filteret labyrint med 5 pikslar brei strek og kantane sett med den såkalla «depth first» algoritmen. Mønsteret for labyrinten vert sett ut frå verdien i Startverdi i kretskortmenyen.

2. Labyrinten vert deretter teikna over med filteret oljemaling med penselbreidda bestemt av maskestorleik.

3. Det neste steget er å forsterke kantane på den oljeutsmørte labyrinten med filteret sobelrelieff med utglattingsverdien sett til 2,0. Dette lagar høg kontrast som på eit printbrett.

4. Til slutt vert biletet avmetta til gråfargar i RGB-modus.

14.23. Qbist |  | 14.25. Gfig

Report a bug in GIMP Report a documentation error