3.17. Avskugging / Etterbelysing
| 3. Teikneverktøya |

### 3.17. Avskugging / Etterbelysing

Verktøyet for avskugging eller etterbelysing brukar den gjeldande penselen for å gjera fargane i biletet lysare (avskugging) eller mørkare (etterbelysing) avhengig av modusinnstillinga.

#### 3.17.1. Å slå på verktøyet

Det er fleire måtar å slå på verktøyet på:

- Frå biletmenyen via Verktøy → Teikneverktøya → Avskugging / etterbelysing.

- Ved å klikka på verktøysymbolet i verktøykassen.

- Med tastesnarvegen Shift + D.

#### 3.17.2. Valtastar

Ctrl

  Hald nede Ctrl-tasten for å skifta mellom vald funksjon (avskugging eller etterbelysing). Valet er i bruk så lenge du held tasten nede.

Shift

  Shift-tasten gjer at verktøyet etterbelys / avskugg teiknar rette linjer. Held du nede Shift medan du klikkar på venstre museknapp, vil verktøyet arbeida i ei rett linje. Klikkar du fleire gonger, skjer etterbelysinga/avskugginga i rette linjer frå sluttpunktet til den førre linja.

#### 3.17.3. Innstillingar

Figur 14.84. Dialogvindauget for verktøyinnstillingane

Normalt vert innstillingane for det valde verktøyet vist under verktøykassa så snart som du slår på verktøyet. Dersom dette ikkje er tilfelle, kan du få tilgang til dei frå biletmenyen via Vindauge → Dokkpanel → Verktøyinnstillingar som vil opna verktøyinnstillingane for det valde verktøyet. Du kan også opna verktøyinnstillingane ved å dobbeltklikka på det tilsvarande verktøyikonet i verktøykassen.

Modus, Dekkevne, Pensel, Storleik, Sideforhold, Vinkel, Mellomrom, Hardleik, Tving, Penseldynamikk, Innstillingar for penseldynamikk, Legg til sitring, Mjukare strok, Lås penselen til visinga, Aukande
  Du finn ei beskriving av innstillingar som gjeld mange eller alle teikneverktøya under felles innstillingar for teikneverktøya.
Hard kant

  Dette valet gjev eit hardt omriss til dei brukte områda.

Type

  Innstillinga «type» bestemmer kva som skal vera standard arbeidsmodus. Verktøyet vil skifta til den modusen som ikkje er vald når du held nede Ctrl-tasten.

  Avskugging gjer fargane lysare.

Verkeområde

  Det er tre modus:

  - Skuggar: verknaden er sterkast på mørke fargar.

  - Mellomtoner: verknaden er sterkast på fargar i mellomskiktet.

  - Lyse toner: verknaden er sterkast på lyse fargar.

Eksponering

  Definerer kor sterk verknaden skal vera på biletet. Normalinnstillinga er 50, men kan varierast frå 0 til 100. Dess høgare verdi dess sterkare verknad.

3.16. Gni ut |  | 4. Transformeringsverktøya

Report a bug in GIMP Report a documentation error