Tillegg B. Korleis bidra

# Tillegg B. Korleis bidra

Velkommen til GIMP-hjelpteam!

Denne innføringa er meint for å visa korleis skriva dokumentasjon. Viss du ønskjer å omsetja dokumentasjonen eller brukargrensesnittet, gå til "https://l10n.gnome.org/teams/xx" der "xx" er språkkoden din (nn for nynorsk, nb for bokmål): ISO 639-1 språkkodar finn du på https://www.loc.gov/standards/iso639-2/php/code_list.php.

## 1. Føresetnadar

### 1.1. Bli med i samtalane

Du kan delta i Gnome's Discourse server og abonnera på gimp og dokumentasjon taggane. Kom gjerne med spørsmål. Viss du gjer det, hugs å setja dei relevante taggane, elles er det ikkje sikkert vi ser innlegget ditt. Alt er på engelsk.

### 1.2. Lag ein lokal arbeidskopi av koden

GIMP sine hjelpesider er lagra i eit sentralt arkiv på https://gitlab.gnome.org/GNOME/gimp-help. Å laga ein lokal arbeidskopi av dette depotet sikrar at alle kan jobba på eige hand utan å blanda seg inn i bidrag fra andre bidragsytarar.

Som nybyrjar vil du få tilgang til git-depotet anonymt (utan konto). Opna ein terminal og skriv inn: git clone https://gitlab.gnome.org/GNOME/gimp-help.git .

Viss du har ein GNOME-konto er kommandoen git clone git@gitlab.gnome.org:GNOME/gimp-help.git .

Dette vil oppretta ei «gimp-help»-mappe i den gjeldande katalogen. Ver tålmodig, dette er ei stor nedlasting, omkring 700 MB.

### 1.3. Installera sandkassa di

Når du har lasta ned din lokale kopi, køyr: cd gimp-help og deretter ./autogen.sh --without-gimp ALL_LINGUAS='en xx'. (Byt ut xx med nn for nynorsk og nb for bokmåål).

Når du køyrer ./autogen.sh, kan det hende du ser nokre pakker som ikkje vart funne, for eksempel «checking for dblatex... no». Dei fleste av desse er relatert til PDF-filer, og du må installera dei før du køyrer ./autogen.sh igjen viss du vil laga PDF-filer.

### 1.4. Mappa gimp-help

GIMP-brukarhandboka vert vedlikehalde i xml-filene i «src»-mappa. Det er desse filene du vil arbeida med.

2. Rapportering av feil |  | 2. Arbeidsgangen

Report a bug in GIMP Report a documentation error