5.16. Drei og knip
| 5. Forvrengningsfiltra |

### 5.16. Drei og knip

#### 5.16.1. Oversyn

Figur 17.94. Eksempel på bruk av filteret «Drei og knip»

Originalbiletet

Filteret brukt

Filteret «Drei og knip» forvrenger biletet på ein konsentrisk måte.

«Vri» (brukar ein vrivinkel ulik null) lagar om biletet til noko liknande straumkvervelen som kan oppstå når du tømmer badekaret.

«Vreng», utan rotasjon, kan samanliknast med å festa biletet på ei mjuk gummioverflate og klemme kantane eller hjørna. Viss glidebrytaren «Vrengingsmengde» er sett til ein negativ verdi, vil det sjå ut som om nokon prøver å skyva en rund ting opp mot deg gjennom gummioverflata. Viss «Vrengingsmengde» er sett til ein positiv verdi, ser det ut som nokon dreg overflata bort frå deg.

| Tips
Effekten av «Vreng» kan av og til kompensere for forvrengingar i bilete tatt med tele- eller fiskeaugeobjektiv («fatforvrenging»).

Figur 17.95. Illustrasjon

Original

Vridd

Vrengt

#### 5.16.2. Slik slår du på filteret

Du har tilgang til dette filteret frå hovudmenyen via Filter → Forvrengingar → Drei og knip ….

#### 5.16.3. Innstillingar for parameterar

Figur 17.96. Innstillingane for filteret «Drei og knip»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Virvel ("Whirl")

  Kontrollerer kor mange grader den påverka delen av biletet skal roterast med eller mot klokka (-360,0° til 360,0°).

Knip ("Pinch")

  Bestemmer kor mykje den påverka delen av biletet skal knipast. Verdi -1 til +1.

Radius

  Virvelbreidda (0,0 - 2,0). Bestemmer kor mykje av biletet som skal påverkast av deformeringa. Ein `radius` på 2,0 vil påverka heile biletet. Set du `radius` til 1, vert halve biletet påverka. Viss `radius` vert sett til 0 , vert ingenting påverka. Du kan tenkja på radius som ein sirkel med 0 i midten og 1 halvvegs ut.

5.15. Bølgjer |  | 5.17. Vind

Report a bug in GIMP Report a documentation error